b'\n_START_ARTICLE_\nDeterminanta\n_START_SECTION_\nZgodovina\n_START_PARAGRAPH_\nDeterminante so se pojavile v 16. stoletju, kar je precej pred pojavom matrik v 19. soletju. Prva uporaba determinant je povezana s sistemom linearnih ene\xc4\x8db. Vpeljal jih je italijanski matematik, astronom, zdravnik, filozof, fizik, astrolog in kockar Gerolamo Cardano (1501 \xe2\x80\x93 1576) v letu 1545. Uporabljal je determinante drugega reda za dolo\xc4\x8danje re\xc5\xa1itev sistema dveh linearnih ena\xc4\x8db z dvema neznankama. Pribli\xc5\xbeno ob istem \xc4\x8dasu sta jih pri\xc4\x8dela uporablajti tudi japonski matematik Takakazu \xc5\xa0insuke Seki (znan tudi kot Kova Seki) in nem\xc5\xa1ki filozof, matematik, fizik, pravnik, zgodovinar, jezikoslovec, knji\xc5\xbeni\xc4\x8dar in diplomat Gottfried Wilhelm Leibniz (1646 \xe2\x80\x93 1716). Prvi je uporabil izraz determinanta francoski matematik Augustin Louis Cauchy (1789 \xe2\x80\x93 1857).'